Martha Stewart

Martha Helen Kostyra, nada en Jersey City (Nova Jersey) o 3 de agosto de 1941, é unha empresaria, escritora e presentadora de televisión estadounidense, máis coñecida como Martha Stewart, que formou un emporio co seu negocio de estilo de vida e cociña.

O orixinal sentido comercial e a visión creativa de Martha foron os fundamentos de Martha Stewart Living Omnimedia e o amplo cartafol multimedia que inclúe propiedades premiadas como o seu programa de televisión Martha Stewart Living, a revista Martha Stewart Weddings, o programa televisión de PBS Everyday Food, mercadorías de consumo masivo que se vende en Kmart e a súa liña de mobles Martha Stewart Signature que se comercializa a través de Bernhardt Furniture.

 Traxectoria 
 Infancia e mocidade 
Martha Stewart naceu en Jersey City, Nova Jersey, segunda dos seis fillos de Edward Kostyra (1912–1979) e Martha Ruszkowski Kostyra (1914–2007), unha familia de clase media e de ascendencia polaca.Stated on Finding Your Roots with Henry Louis Gates, Jr., 6 de maio de 2012 Criouse na súa cidade natal e inculcáronlle a ética do traballo duro. Volveuse experta no trato coas persoas, actitude que foi clave no seu éxito. A nai de Stewart ensinoulle a cociñar e a coser, mentres que o pai, apaixonado da xardinaría, lle transmitiu todos os seus coñecementos e experiencia.

Tamén destacou na escola. O seu interese pola lectura non evitou que fose activa en actividades extracurriculares, como o xornal escolar e o club de arte. Durante este período comezou unha carreira como modelo. Foi contratada e apareceu en varios anuncios de televisión e revistas. Finalizou a secundaria coa máxima cualificación.

 Matrimonio con Andrew Stewart 
miniatura|Alexis (esquerda) e Martha Stewart (dereita), en setembro de 2008
O 1 de xullo de 1961 casou con Andrew Stewart."EVERYWOMAN.COM" The New Yorker de Joan Didion, publicado de 21 de febreiro de 2000 Martha abandonou temporalmente o Barnard College e continuou na súa carreira como modelo mentres o seu esposo remataba a licenciatura en leis na Universidade Yale. Un anos despois regresou a Barnard e graduouse cun mestrado en historia e historia da arquitectura. En 1965 naceu a súa filla, Alexis Stewart.

Martha comezou a desenvolver as súas habilidades nos negocios. En 1967, transformouse nunha corretora de bolsa. Tivo grande éxito, ata que deixou a profesión en 1973 para investir máis tempo na súa filla e remodelar o seu novo fogar en Connecticut. Suxeriuse que un escándalo coa compañía Levitz contribuíu a deixar a firma de Monnes, Horstman, Williams e Sidel. Varios directivos da compañía alegaron ter problemas por vender produtos da compañía Levitz.

Martha e o seu marido mudáronse a Westport, Connecticut, onde decidiron quedar e construír un fogar para a súa familia. Mercaron unha granxa de 1805 en Turkey Hill Road, que restauraron completamente eles mesmos, que despois se converteu no modelo para o escenario do programa de televisión Martha Stewart Living. Durante o proxecto quedou clara a paixón de Martha por restaurar e decorar.

En 1976 Stewart iniciou un servizo de catering no soto da súa casa cunha amiga da universidade. O negocio axiña se fixo popular e cando a súa socia se queixou do perfeccionismo de Stewart, esta comprou todo o negocio. Abriu ademais, unha tenda onde vendía os seus kits de decoración do fogar. A partir de aí, os rumores sobre as súas habilidades e negocios estendéronse rapidamente. Pouco tempo despois, logrou un contrato publicitario para publicar un libro sobre catering. Foi coautora dun best seller, Entertaining, xunto con Elizabeth Hawes. O éxito da obra impulsouna a escribir Martha Stewart's Quick Cook (1983), Martha Stewart's Hors D'oeuvres (1984), Martha Stewart's Pies & Tarts (1985), Weddings (1987), The Wedding Planner (1988), Martha Stewart's Quick Cook Menus (1988), Martha Stewart's Christmas (1989), entre outros.

Martha e Andrew Stewart separáronse en 1987 e divorciáronse en 1990. Posteriormente mantivo unha relación amorosa co millonario de orixe húngara Charles Simonyi, que rematou a principios de 2008."Bill Gates in Sweden for High Society Wedding," The Local, Sweden's News in English, 22 de novembro de 2008.

 Problemas xudiciais 
No ano 2004 foi declarada culpable de conspiración, falso testemuño e obstrución á xustiza por empregar información privilexiada ao vender accións da empresa ImClone Systems. Cumpriu condena en prisión no Campo Prisión Federal Alderson, WV,"FPC Alderson Regulaciones de Visitas ." Axencia Federal de Prisións. Consultado o 6 de xaneiro de 2010.Meier, Barry. "Martha Stewart Assigned to Prison in West Virginia." The New York Times. 30 de setembro de 2004. 1. Consultado o 5 de xaneiro de 2010. onde permaneceu durante meses realizando labores de limpeza. Stewart ten o número da Axencia Federal de Prisións 55170-054."Martha Stewart ." Axencia Federal de Prisións. Consultado o 5 de xaneiro de 2010.

Tras saír do cárcere en marzo de 2005, dedicou toda a súa atención en recuperar o seu imperio comercial e nos medios. Stewart conduce o programa The Martha Stewart Show e protagonizou  reality show The Apprentice: Martha Stewart. Ademais, o seu libro Everyday Food encabezou a listaxe de libros de autoaxuda máis vendidos de The New York Times.

 Notas 

 Véxase tamén 

 Bibliografía 




 Ligazóns externas 
 Páxina oficial
 Martha Stewart Biography and Interview on American Academy of Achievement
 Profile of Martha Stewart  en Makers: Women Who Make America

Categoría:Nados no condado de Hudson, Nova Jersey
Categoría:Nados en 1941
Categoría:Presentadores de televisión dos Estados Unidos de América
Categoría:Empresarios dos Estados Unidos de América
Categoría:Modelos femininas dos Estados Unidos de América
Categoría:Escritores dos Estados Unidos de América
Categoría:Escritores en lingua inglesa
Categoría:Estadounidenses de ascendencia polaca